b'\n_START_ARTICLE_\nHabitatge al carrer Mulleres, 40\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa amb tres crugies i una gran porta central amb dues finestres als costats a la planta baixa. Els altres dos pisos de damunt tenen balcons. El teulat \xc3\xa9s a quatre aig\xc3\xbces amb grans barbacanes. La composici\xc3\xb3 de l\'edifici est\xc3\xa0 regida per la simetria. T\xc3\xa9 una galeria porxada posterior. Damunt la porta principal hom pot veure: "R. S. 1864". La planta baixa \xc3\xa9s de pedra i els pisos superiors d\'arrebossat.\n_START_SECTION_\nHist\xc3\xb2ria\n_START_PARAGRAPH_\nLa urbanitzaci\xc3\xb3 del carrer Mulleres va tenir lloc a la segona meitat del segle XIX. S\xc3\xb3n cases amb alguns elements cl\xc3\xa0ssics per\xc3\xb2 que donen pas a una arquitectura molt m\xc3\xa9s historicista i ecl\xc3\xa8ctica. Obres interessants d\'aquest moment s\xc3\xb3n la Pla\xc3\xa7a de Braus, la urbanitzaci\xc3\xb3 de l\'Horta del Carme, el Teatre o certes esgl\xc3\xa9sies i capelles, encara que les obres m\xc3\xa9s importants i de m\xc3\xa9s envergadura s\xc3\xb3n la Pla\xc3\xa7a Clar\xc3\xa0 i el Passeig de Barcelona. A algunes de les cases del carrer Mulleres intervingueren mestres d\'obres importants com ara J. Salvat, J. Cordom\xc3\xad o E. Pujol.'